stanford-oval/wikipedia huggingface dataset:
ז'רקו דולינר
הערות שוליים

↑  על פעילות ההצלה של ז'רקו דולינר ואחיו בוריס באתר יד ושם
| --- | --- |
בקרת זהויות :  ISNI: 0000 0004 2098 4836  NSK: 000084070  VIAF: 305516382   WorldCat (עם VIAF): 305516382 
ערך זה הוא קצרמרבנושא השואה ובנושא ספורטאים. אתם מוזמנים לתרום לוויקיפדיה ו.
ז'אן קריוויה

| --- | --- |

 לידה:  9 בפברואר 1791 לימוז', צרפת 
 פטירה:  10 במרץ 1874 (בגיל 83) Sussac, צרפת 
 מקום לימודים:  סורבון 
 מוסדות:  סורבון 
 
זַ'אן קְרִיוֶיֶה (בצרפתית: Léon Jean Baptiste Cruveilhier;‏ 9 בפברואר 1791, בלימוז' – 10 במרץ 1874, בסיסאק (אנ') חבל לימוזן) היה רופא, מנתח, אנטומיסט ופתולוג צרפתי.
קריירה אקדמית

קריוויה נולד בלימוז' בצרפת. כתלמיד בלימוז', הוא תכנן להפוך לכומר. מאוחר יותר הוא פיתח עניין בפתולוגיה, בהשפעתו של גיום דופיטרן (1777–1835), חבר של לאונרד קריוויה, אביו של ז'אן קריוויה. בשנת 1816 הוא קיבל את הדוקטורט שלו בפריז, שם ב-1825 ירש את פייר אוגיסטן בקלאר (אנ') (1785–1825) כפרופסור לאנטומיה. בשנת 1836 הוא ויתר על הקתדרה לאנטומיה לז'ילבר ברשה (אנ') (1784–1845), ובכך הפך לראש הראשון של הקתדרה לאנטומיה פתולוגית (אנ') שזה עתה נוסדה.
בשנת 1836 הוא נבחר לאקדמיה לרפואה (אנ'), והפך לנשיא שלה בשנת 1839. במשך למעלה מארבעים שנה הוא היה נשיא "החברה האנטומית" ("Société anatomique"). רמון אמטריו בטנסס (אנ'), מנהיג התנועה לעצמאות פוארטו ריקו, מנתח ומקבל פרס לגיון הכבוד, היה אחד מתלמידיו הבולטים. הוא מת, בגיל 83, בסיסאק (אנ') שבחבל לימוזן.
תרומות

הוא היה אנטומיסט בעל השפעה רבה, שתרם תרומות חשובות בחקר מערכת העצבים. ז'אן-מרטן שארקו (1825–1893) מציין את קריוויה כראשון לתאר נגעים הקשורים למה שמכונה היום טרשת נפוצה, שתוארו ב-Anatomie pathologique du corps humain ("אנטומיה פתולוגית של גוף האדם") של קריוויה (שני כרכים 1829–1835, 1835–1842). קריוויה נחשב גם בתור הראשון שסיפק תיאור פתולוגי של המחלה.
קריוויה התנגד לבתי חולים גדולים ליולדות, והעדיף לידת בית כמו גם בתי חולים קטנים יותר עם חדרים פרטיים לנשים בזמן הלידה. הוא ביצע מחקר מקיף שכלל את מערכת כלי הדם, זכור בזכות מחקריו על פלביטיס, שלדעתו "שולט בכל הפתולוגיה".
על שמו הסימן הקרוי אוושת קריוויה-באומגרטן (אנ') (יתר לחץ דם מתמשך וחסימה של וריד שער הכבד) ומחלת קריוויה-באומגרטן (אנ') (שחמת הכבד ללא מיימת), מחלה הקרויה במשותף עם הפתולוג הגרמני פאול קלמנס פון באומגרטן (אנ') (1848–1928). שמו של קריוויה קשור גם לכמה חלקים של האנטומיה; עם זאת, מונחים אלה הוחלפו במידה רבה על ידי המינוח האנטומי המודרני:
הגומץ של קריוויה: גומץ של עצם היתד.
החיתולית של קריוויה: חיתולית שטחית של חיץ הנקביים.
המפרק של קריוויה: המפרק שבין האטלס לחולית הציר.
מקלעת קריוויה: מקלעת עצבי השדרה הצוואריים האחורית, מקלעת הנוצרת על ידי הסעיף האחורי (dorsal ramus) של שלושת עצבי השדרה הראשונים.
כתבים נבחרים

"Anatomie descriptive"("אנטומיה תיאורית") (1836–1834)
"Anatomie pathologique du corps humain" ("אנטומיה פתולוגית של גוף האדם") (1842–1829), עם למעלה מ-200 תחריטי נחושת מאוירים על ידי אנטואן שזאל (Antoine Chazal)‏ (1793–1854).
"Vie de Dupuytren" ("חיי דופיטרן", 1840), ספר שהיה מצבת זיכרון למנטור שלו.
"Traité d'anatomie pathologique génerale" ("מסה על אנטומיה פתולוגית כללית") (1849–1864)
"Anatomie du système nerveux de l'homme" ("אנטומיה של מערכת העצבים של האדם") (1845)
"Traité d'anatomie descriptive" ("מסה על אנטומיה תיאורית") (1851)
הערות שוליים

↑  McAlpine's Multiple Sclerosis: Texte Imprimé By Douglas MacAlpine
↑  The Aetiology of Deep Venous Thrombosis by P. Colm Malone, Paul S. Agutter
↑  Basic Human Anatomy - O'Rahilly, Müller, Carpenter & Swenson Glossary of eponyms (אורכב 12.06.2018 בארכיון Wayback Machine) Cruveilhier's plexus
| --- | --- |
בקרת זהויות :  NLI: 987007335229105171  BnF: cb124595717 (data)  CANTIC: a11486636  DSI: 3644  GND: 116750375  ISNI: 0000 0001 2122 4431  LCCN: n85801097  NKC: nlk20000082189  NLG: 233295  NTA: 072781769  SNAC: w6w95kpw  SUDOC: 067285775  Trove: 1006801  VcBA: 495/194584  VIAF: 17319940   WorldCat (עם VIAF): 17319940 
ז'אן קריוויה ב-1837
ואלי סאנס

| --- | --- |

 מידע כללי
 תאריך ייסוד:  2024 
 מדינה:  ארצות הברית 
 אולם ביתי:  Mullett Arena
 מיקום:  טמפה, אריזונה
 ליגה:  ליגת הפיתוח של ה-NBA 
 צבעי תלבושת:  סגול, כתום ולבן
 thevalleysuns.com
 
ואלי סאנס (באנגלית: Valley Suns) היא קבוצת כדורסל אמריקאית מטמפה, אריזונה, המשחקת בליגת הפיתוח של ה-NBA ומסונפת לפיניקס סאנס מליגת ה-NBA.
היסטוריה

לפיניקס סאנס היו בעבר שלוש קבוצות מסונפות לה בליגת הפיתוח של ה-NBA: אלבקרקי ת'אנדר בירדס (2005–2008, כיום קליבלנד צ'ארג'), בייקרספילד ג'אם ונורת'רן אריזונה סאנס (2011–2016 בבייקרספילד, 2016–2021 באריזונה; כיום מוטור סיטי קרוז). מאז 2021 לא הייתה למועדון קבוצה בליגת הפיתוח, וקבוצת ה-NBA יכלה לשלוח שחקנים לכל קבוצה בליגה כרצונה.
ב-14 בפברואר 2024 הוקמה הקבוצה רשמית בטמפה, אריזונה, והוכרז כי היא תשחק את משחקי הבית שלה במולט ארנה שבקמפוס אוניברסיטת המדינה של אריזונה, אולמה הביתי של מועדון ה-NHL המפורק אריזונה קויוטיס. ב-22 במאי הוכרזו שם הקבוצה, ואלי סאנס (על שם כינויו של המטרופולין של פיניקס, עמק השמש – Valley of the Sun), שנבחר בתחרות בין אוהדים, וסמלילה, המציג את האותיות V ו-S בצורת שמש בצבעי סגול וכתום, כשל הקבוצות האחיות שלה – פיניקס סאנס ופיניקס מרקורי. הסאנס יחלו לשחק בעונת 2024/25, ודראפט ההרחבה שלהם נערך ב-13 ביוני 2024. עם הקמת הקבוצה, לראשונה בהיסטוריה לכל קבוצות ה-NBA יש קבוצת בת בליגת הפיתוח.
הערות שוליים

1 2  Phoenix Suns' NBA G League Affiliate To Debut In 2024-25 Season As All 30 NBA Teams Now Have G League Affiliate, ליגת הפיתוח של ה-NBA, ‏14 בפברואר 2024
↑  Valley Suns Oficially Introduced as Suns G League Affiliate Team, פיניקס סאנס, ‏22 במאי 2024
↑  דראפט ההרחבה 2024/25, באתר ליגת הפיתוח של ה-NBA
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
ואלי (מיתולוגיה)

| --- | --- |

 תרבות:  מיתולוגיה נורדית 
 אלים מקבילים:  ואלי 
 אב:  אודין 
 אם:  רינדר 
 אחים:  מיילי, בלדר, הוד'ר, בראגי, תור, וידאר, הרמולד 
 
במיתולוגיה הנורדית, ואלי (Váli), אחד מהאלי האייסיר, הוא בנם של אודין והענקית רינדר. מטרת הולדתו היא נקמה על מותו של אחיו, בלדר, שנהרג בעקבות תעלול של לוקי. ואלי מגיע לבגרות רק יום אחד אחרי לידתו, הורג את הוד'ר, שהוטעה על ידי לוקי והרג את בלדר, וכולא את לוקי. מנובא שואלי ישרוד את ראגנארוק.
שאלת אביו של ואלי

לעיתים מתייחסים לואלי כבנו של לוקי. מקור הבלבול הוא ככל הנראה טעות העתקה מוקדמת. ב"הטעיה של גילבי" ישנה התייחסות יחידה ל"בניו של לוקי, ואלי ונַארְוִי" ושתי התייחסויות נוספות לואלי כבנו של אודין. אודין מוזכר כאביו של ואלי גם באדה הפואטית, בפואמות חזון הנביאה (Völuspá) וחלומות בלדר (Baldrs draumar). עדות נוספת לטעות ההעתקה אפשר למצוא בטקסט מאוחר יותר, גסטה דנורום, בו נכתב שבנם של רינדר ואודין ינקום את מותו של בלדר.
הערות שוליים

↑  Dronke, U., ed. (2001) [1997]. Mythological Poems. The Poetic Edda. II. Translated by Dronke, U. Oxford, UK: Oxford University Press / Clarendon Press. p. 76. ISBN 978-0-198-11181-8.
↑  Sturlson S., Gylfaginning, The Prose Edda. Translated by Brodeur A. G. (1916), part 50.
↑  Sturlson S., Gylfaginning, The Prose Edda. Translated by Brodeur A. G. (1916), parts 30, 36.
ערך זה הוא קצרמרבנושא מיתולוגיה. אתם מוזמנים לתרום לוויקיפדיה ו.
התרסקות מטוס הנורסמן (1948)

הגלעד לזכר צוות הנורסמן בהר הטייסים הכולל את מנוע המטוס והמדחף
דגם מטוס הנורסמן (1936)
אנדרטה לצוות המטוס בגן הטייסים בגבעת יערים
התרסקות מטוס הנורסמן התרחשה ב-10 במאי 1948 כשמטוס חיל האוויר הישראלי, מדגם נורדואין UC-64A נורסמן שמספרו היה NC74134, יצא לפעילות הפצצה וסיוע לכוחות הקרקע בהרי ירושלים והתרסק וששת אנשי הצוות נהרגו.
רקע

במהלך 1948 ערכה ישראל מסע רכש נמרץ של מטוסים מדגמים שונים כדי לבנות כוח אווירי משמעותי. עיקר הפעילות של משלחת הרכש התמקדה באירופה שם הוצעו מטוסים מעודפי הצבאות שלחמו במלחמת העולם השנייה. המטוסים שנרכשו הוטסו לישראל שלמים או בחלקים ונכנסו לפעילות מבצעית זמן קצר לאחר הגעתם לאור הקשיים איתם התמודד צה"ל בגזרות השונות.
רכש המטוס והגעתו ארצה

משלחת הרכש שפעלה באירופה עסקה, בין השאר, ברכישת מטוסי תובלה והפצצה מדגם נורדואין UC-64A נורסמן שהוצעו למכירה על יד צבא ארצות הברית כעודפי ציוד. המשלחת רכשה מספר מטוסים (בין 15 ל-29), במחיר של 12,500 דולר למטוס, ממתווך בשם דייוויד מ. מילר (קולונל בדימוס) שרכש 50 מטוסים מדגם זה מעודפי חיל האוויר של ארצות הברית בגרמניה. המטוסים, שחנו בבסיס חיל האוויר האמריקאי אוברפאפנהופן ליד מינכן, הוטסו על ידי טייסי חיל האוויר לשדה תעופה סכיפהול שבאמסטרדם. בסדנאות של KLM עברו המטוסים שיפוץ והתאמה לשירות אזרחי והוטסו משם לשדות תעופה אחרים באירופה ומשם לישראל.
שניים מהמטוסים ששיפוצם הושלם הוטסו מאמסטרדם לשדה התעופה טוסוס-לה נובל שבצרפת ומשם החלו את טיסתם ארצה ב-27 באפריל 1948. מטוסים אלו סומנו במספרים NC74133 ו NC74134 כשמטוס 133 הוטס על ידי טייסי מח"ל לו לנרט ומילטון רובנפלד כטייס משנה ומטוס 134 הוטס על ידי קולמן גולדשטיין ואדי כהן כטייס משנה. בדרכם ארצה ביצעו המטוסים עצירות ביניים ברומא ובברינדיזי לפני שנחתו ב-3 במאי בשדה דב בתל אביב.
אירוע ההתרסקות

לאחר הכנת מטוס NC74134 למשימת הפצצה (בין השאר על ידי פירוק מכלי הדלק הנוספים) יצא המטוס, ב-10 במאי 1948 למשימת סיוע לכוחות קרקעיים מחטיבת הראל שלחמו בשער הגיא במסגרת מבצע מכבי. צוות המטוס כלל 2 טייסים, צלם ו-3 נשקים שתפקידם היה לטפל בפצצת במשקל של כ-200 ק"ג שהוטענה בבטן המטוס. פצצה זו הייתה מדגם חדש שיוצר בתע"ש ולכן לוותה על ידי 3 נשקים. מטרת המטוס הייתה להטיל את הפצצה על הכפר הערבי בית מחסיר ששימש בסיס לכנופיות הערביות שחסמו את הדרך לירושלים.
גיחת ההפצצה הסתיימה בהתרסקותו של המטוס על פסגת דיר עמר (היום הר איתנים). סיבת ההתרסקות לא התבררה מעולם. ההשערה הרווחת היא ששילוב של מזג אויר סוער ואיבוד שווי משקל עם הטלתה של הפצצה הביא להתרסקות המטוס. בהתרסקות נספו כל ששת אנשי הצוות שהיו על המטוס.
רק עם שוך הקרבות באזור, בספטמבר 1948, התאפשר לחיילי צה"ל להתחיל לחפש את שרידי המטוס והצוות. איש המחלקה הערבית של הפלמ"ח, איסר חלמיש, סייע לחקור שבוי ערבי תושב האזור ולפי הידיעות שמסר השבוי ובסיוע בני משפחת אל-עליאן אותרו שברי המטוס וכן שרידי גופות אנשי הצוות שנטמנו על ידי ערביי הסביבה במערה. אנשי הצוות הובאו לקבורה בקבר אחים בקריית ענבים.
צוות האוויר

ששת אנשי צוות האוויר שנהרגו בהתרסקות היו:
דניאל בוקשטיין - טייס
יריב שיינבאום - טייס
שלמה כהן - צלם אווירי
שלמה רוטשטיין - נשק
יצחק שקלנביץ - נשק
צבי שוסטרמן - נשק
הנצחה

ב-1949 נאספו שברי המטוס שהיו פזורים בנחל כסלון ושימשו לבניית גלעד על הר איתן לזכר צוות המטוס שנספה. בשנות ה-50 הפך מקום גלעד לאתר ההנצחה המרכזי של חיל האוויר הישראלי ושמו שונה להר הטייסים. האתר הורחב ונוספו בו לוחות הכוללים את שמות כל נופלי החייל. המקום משמש לטקסי אזכרה והתייחדות.
גלעד נוסף לצוות המטוס הוקם במושב גבעת יערים.
לקריאה נוספת

יוסף אריכא (עורך), מול שערי ירושלים: סיפור חייו של דניאל בוקשטין ז"ל, בהוצאת המשפחה, 1949.
יהודה זיו, ילקוט הכזבים של הר טיסים: בין היסטוריה להיסטוריוגרפיה, בתוך: מחקרי יהודה ושומרון כד, תשע"ה, עמ' 191 - 210.
הערות שוליים

↑  הרכישה בוצעה על ידי חברה שעסקה ברכש ביטחוני עבור מדינת ישראל במסווה של חברה הפועלת בקונגו הבלגית
↑  בין השאר הורכבו בהם מכלי דלק רזרבים כדי לאפשר טיסה ארוכת טווח
↑  טיסה זו יצאה לדרכה לאחר ששתי המראות מוקדמות יותר בוטלו בגלל תנאי מזג אוויר מסוכנים
↑  שם השבוי היה אחמד אל-חלאדי שנתפס בכפר דיר עמאר
ז'אן קרניצ'ניק

ז'אן קרינצ'ניק (בסלובנית: Žan Karničnik; נולד ב-18 בספטמבר 1994) הוא כדורגלן סלובני המשחק בעמדת המגן הימני בבלם בצליה.
קריירת מועדונים

קרינצ'ניק התחיל את הקריירה שלו במחלקת הנוער של דרווגראד ובגיל 19 הצטרף לראדלייה אוב דראווי מהליגות הנמוכות במדינה.
בקיץ 2015 קרינצ'ניק חתם במריבור, בה שיחק לרוב בקבוצת המילואים. ב-14 במאי 2017 ערך את הופעת הבכורה שלו בקבוצה הבוגרת בהפסד 3-1 לאלומיניג'.
בקיץ 2017 קרינצ'ניק חתם בנ.ש. מורה מהליגה הסלובנית השנייה. ב-24 בספטמבר 2017 הבקיע את שער הבכורה שלו בקריירה בניצחון 0-4 נגד ברדה דוברובו. קרינצ'יק היה שותף לזכייה של המועדון באליפות הראשונה בתולדות המועדון בעונת 2020/2021.
ב-15 בינואר 2022 קרינצ'ניק חתם בלודוגורץ ראזגרד מליגת העל הבולגרית.
ב-1 בינואר 2023 חזר לסלובניה והושאל לצליה עד לסיום העונה.
קריירה בינלאומית

ב-10 באוגוסט 2021 קרינצ'ניק ערך את הופעת הבכורה שלו בנבחרת סלובניה בניצחון 0-4 נגד מלטה במסגרת מוקדמות מונדיאל 2022. נכלל בסגל נבחרת סלובניה ליורו 2024.
תארים

ליגת העל הסלובנית: 2016/2017
הליגה הסלובנית השנייה: 2017/2018
הגביע הסלובני: 2019/2020
ליגת העל הסלובנית: 2020/2021
הערות שוליים

↑  Ryan Dabbs last updated, Slovenia Euro 2024 squad: Matjaz Kek's full team, fourfourtwo.com, ‏2023-10-03 (באנגלית)
| נבחרת סלובניה – יורו 2024 |
| --- | --- | --- |
|  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק |  1 אובלאק •  2 קרניצ'ניק •  3 בלקוביץ' •  4 בלאז'יץ' •  5 סטנקוביץ' •  6 ביול •  7 ורביץ' •  8 לובריץ' •  9 שפוראר •  10 אלשניק •   11 ששקו •  12 בלק • 13 יאנז'ה •  14 קורטיץ' • 15 הורבאט • 16 וקיץ' • 17 מלאקאר • 18 ויפוטניק • 19 צ'לאר • 20 סטויאנוביץ' • 21 דרקושיץ' • 22 צ'רין • 23 ברקאלו • 24 ז'וגלי • 25 זליקוביץ' • 26 איליצ'יץ' • מאמן: קק | סלובניה |
ורדה וסרמן

| --- | --- |

 לידה:  10 ביולי 1965 (בת 59) ישראל 
 ענף מדעי:  ניהול
 עיסוק:  פרופסור
 מקום לימודים:  האוניברסיטה העברית בירושלים 
 מנחה לדוקטורט:  מיכל פרנקל אברהם קלוגר
 מוסדות:  האוניברסיטה הפתוחה 
 
ורדה וסרמן (נולדה ב-10 ביולי 1965) היא סוציולוגית ארגונית, פרופסור מן המניין במחלקה לניהול וכלכלה באוניברסיטה הפתוחה.
ביוגרפיה

וסרמן למדה את כל תאריה באוניברסיטה העברית בירושלים. היא סיימה בשנת 1991 תואר ראשון בלימודי מזרח אסיה וספרות גרמנית, ובשנת 1998 סיימה תואר שני בסוציולוגיה ואנתרופולוגיה. את הדוקטורט היא סיימה בשנת 2009 במחלקה לסוציולוגיה ואנתרופולוגיה ובבית הספר למנהל עסקים, עם התמחות בהתנהגות ארגונית. נושא עבודת הדוקטור שלה היה העיצוב הארכיטקטוני של בניין משרד החוץ והשפעתו על יחסי הכוח בתוך המשרד. העבודה נכתבה בהדרכתם של פרופסור מיכל פרנקל ופרופסור אברהם קלוגר. היא גם בוגרת לימודי עיצוב פנים.
בשנת 2014 החקבלה כחברת סגל בדרגת מרצה בכירה במחלקה לניהול וכלכלה באוניברסיטה הפתוחה ובשנים 2016–2018 כיהנה כראש המחלקה. בשנת 2018 הועלתה לדרגת פרופסור חבר. בנוסף לכך היא משמשת כיועצת הנשיא להוגנות מגדרית וכיושבת ראש קהילת ארגונים ועבודה באגודה הסוצילוגית הישראלית. בעבר שימשה כראש המכון לניתוחי מדיניות באוניברסיטה הפתוחה. וסרמן גם מרצה בבית ספר פדרמן למדיניות ציבורית וממשל באוניברסיטה העברית בירושלים.
וסרמן עוסקת בעיקר בבחינה ביקורתית של יחסי כוח בארגונים. תחומי המחקר שלה מגוונים ונוגעים בשליטה ובהתנגדות בארגונים, במרחבי עבודה ממוגדרים, באסתטיקה ארגונית ובהשפעת עיצוב מרחבי העבודה על יחסי הכוח בארגון, בתמורות בחברה החרדית בישראל ובתהליכי כינון של זהויות מגדריות בעבודה (זהויות גבריות או זהויות מצטלבות של נשים מקבוצות חברתיות שונות). עבודותיה התפרסמו בכתבי עת בין-לאומיים רבים והיא גם חברת מערכת במספר כתבי עת.
ספריה

התנהגות ארגונית (עם שרון אריאלי ואורלי טנא-גזית), רעננה, הוצאת האוניברסיטה הפתוחה, 2023.
ישו היה יהודי (עם אורית רמון ואינס גבל), תל אביב, רסלינג, 2023.
ז'רקי

| --- | --- |
סמל ז'רקיסמל ז'רקי

 מדינה:  פולין פולין
 פרובינציה:  שלזיה (פרובינציה) שלזיה
 מחוז:  מישקוב
 שטח:  25.68 קמ"ר
 אוכלוסייה:  ‏
  ‑ בעיירה:  4,434 (31 במרץ 2021)
 קואורדינטות:  50°37′N 19°22′E﻿ / ﻿50.617°N 19.367°E﻿ / 50.617; 19.367
 אזור זמן:  UTC+1
 http://www.umigzarki.pl/
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רקי(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רקי(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהז'רקי(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהז'רקי  he tabBackground:;tabBorder:#aaa;defaultTab:0;
ז'רקי (בפולנית: Żarki) היא עיירה במחוז מישקוב שבפרובינציית שלזיה בפולין, בה התקיימה עד השואה קהילה יהודית גדולה.
תולדות היישוב

זרק'י נזכרת לראשונה בשנת 1382, עת כבר היו בידיה זכויות עיר. במהלך השנים הייתה העיירה בבעלות משפחות אצולה פולניות, ושימשה כמרכז מסחר לסביבתה.
בעקבות שרפה גדולה שפרצה בעיירה בשנת 1664, היא נבנתה מחדש במקום סמוך. בשנת 1870 שללו הרוסים את מעמדה העירוני של ז'רקי, בשל השתתפותה במרד ינואר. מעמד זה הושב לה בשנת 1949.
יהודי ז'רקי

בסוף המאה ה-17 התקיימה בז'רקי קהילה יהודית מאורגנת, שפרשה חסותה גם על יהודי כפרי הסביבה. במהלך המאה ה-19 גדל היישוב היהודי בעיירה, ויהודי המקום תרמו להתפתחותו התעשייתית.
בין מלחמות העולם הורע מצבם הכלכלי של יהודי העיירה. בשנים אלה התגברה בעיירה הפעילות הציונית, לצד פעילות של אגודת ישראל. כמו כן, התקיימה בעיירה ישיבה. במרץ 1939 ניסו פולנים מצ'נסטוחובה לערוך פוגרום בעיירה, אך אלו נבלמו בידי קבוצת הגנה עצמית יהודית. בעקבות זאת, הועמדו לדין 20 יהודים שהתנגדו לפורעים. טרם פרוץ מלחמת העולם השנייה חיו בעיירה כ-3,500 יהודים, רוב תושביה.
יהודי ז'רקי > בשואה

ב-2 בספטמבר 1939 נכבשה ז'רקי בידי הגרמנים, ואלו רצחו כעבור יומיים כ-90 מיהודיה. עד מהרה הוטלו על יהודי העיירה גזירות שונות, ובהן איסור קשר עם לא-יהודים, תשלומי כופר, סימון דירותיהם וביצוע עבודות כפייה. בהמשך, רוכזו יהודי העיירה בגטו שהוקם בה, תוך מינוי יודנרט בראשות ישראל בורנשטיין. אל הגטו הובאו בחורף 1941-1940 כ-250 פליטים יהודים מפלוצק, וכעבור זמן מה פרצה בו מגפת טיפוס הבהרות.
בעקבות שמועות שהגיעו לגטו בראשית אוקטובר 1942 על השמדת יהודי האזור, נמלטו ממנו יהודים רבים בעצת ראש היודנרט. כ-800 היהודים שנותרו בגטו הובלו באלימות ב-6 באוקטובר 1942, בצעדה רגלית, גברים, נשים וילדים, לתחנת הרכבת זלוטי פוטוק, מרחק של כ-12 ק"מ מז'רקי, וממנה שולחו במספר קרונות משא צפופים למחנה ההשמדה טרבלינקה. בשעת האקציה ירו הגרמנים בנשים ובתינוקות. בז'רקי הושארו כ-120 יהודים לאיסוף רכוש היהודים, ואלו הועברו לאחר מכן לגטאות הסביבה. לאחר השלמת הגירוש, פשטו פולנים ואוקראינים על בתי היהודים בעיירה, ובזזו את הרכוש שנותר בהם.
על אותה תקופה בז'רקי, כתב בשנת 2017 מיכאל בורנסטין (בנו של ישראל בורנשטיין- ראש היודנראט) ספר בשם מועדון הניצולים
בית הקברות היהודי בז'רקי
חאמרנבטי הראשונה

חאמרנבטי הראשונה הייתה מלכה מצרית מהשושלת הרביעית. הייתה אשתו ואחותו של הפרעה חאפרו.
ביוגרפיה

אין כתובות המציינות במפורש את חאמרנבטי הראשונה כבתו של חאפרו, אולם ידוע כי היא הייתה אמם של מנכאורע וחאמרנבטי השנייה, אשר היו שניהם בניו של חאפרו כך שככל הנראה היא הייתה אשתו. היא נזכרת כבתו של פרעה, אולם לא ברור האם הייתה בתו של ח'ופו ולפיכך חאפרו היה אחיה, או שמא הייתה בתו של חאפרו ונישאה לאביה. בקבר גלארזה, המהווה חלק ממתחם הפירמידות בגיזה, נמצאו פסל וטקסטים המזכירים את חאמרנבטי השנייה לצד חאמרנבטי הראשונה. ייתכן שחאמרנבטי הראשונה החלה בבנייה זו וחאמרנבטי השנייה השלימה אותה.
לקריאה נוספת

Tyldesley, Joyce. Chronicle of the Queens of Egypt. Thames & Hudson. 2006
Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004
Grajetzki, Ancient Egyptian Queens: A Hieroglyphic Dictionary, Golden House Publications, London, 2005
חאמי

מראה בחאמי
חאמי (באנגלית: Khami) היא עיר הרוסה בחלק הדרומי של יבשת אפריקה, באזור של מערב ומרכז זימבבואה המודרנית. האתר שוכן במרחק 22 קילומטרים מערבית לעיר בולאוואיו, עיר הבירה של פרובינציית מאטאבללנד צפון. שרידיה של העיר מצויים במעמד של אתר לאומי בזימבבואה. בשנת 1986 העניק אונסק"ו לאתר מעמד של אתר מורשת עולמית.
תיאור

ההתיישבות שניתן לצפות בה כיום היא התפתחות של הסגנון האדריכלי שהופיע בזימבבואה במהלך המאה ה-13. מצורת הבניינים והסגנון שבו הם נבנו (השרידים הם מועטים ביותר וכוללים את היסודות והמרתפים) הסיקו על הפתרונות שתושבי האזור יישמו כדי להתמודד עם בעיית הבנייה באבן לבנייה יבשה, למרות שהרושם הכללי מהאתר הוא של חברה ענייה ומפותחת פחות מזו שהתקיימה בזימבבואה הגדולה.
הסגנון האדריכלי באתר מתקדם בהשוואה לזימבבואה הגדולה, והוא נבע מהסביבה הטבעית שבה העיר נבנתה. כיוון שבאזור הייתה כמות גדולה של סלעי גרניט, היה זה קשה לחצוב מהן אבנים שטוחות שמהן יוקמו קירות אנכיים. האבנים שנחצבו על ידי התושבים היו מסלעי אב שניתן היה לקלפם בדומה לבצל. תכונה זו התאימה לבניית משטחים אך לא לבניית קירות. כמו כן, האזור לא היה מישורי במידה מספקת כך שהיה צורך למלא את השטח בין הסלעים באבנים ובאדמה. התוצאה של המחסור באבן מאיכות טובה היא שכל הבניינים נבנו מבוץ מחוזק באבן, ומבניינים אלה לא נותרו דוגמאות כלשהן באתר.
היסטוריה

העיר נוסדה, ככל הנראה, בתקופה שבה התפרקה מדינת זימבבואה הגדולה, באמצע המאה ה-15.
חאמי הייתה עיר הבירה של שושלת טורווה במשך 200 שנים החל מ-1450 בקירוב. לאחר מכן (התאריך המקובל הוא ב-1683) היא נבזזה על ידי צ'אנגאמיר דומבו שהוביל צבא מורדים ממדינת מונהומוטאפה. לאחר מכן שלטה במקום אימפריית רוזווי. בתקופה זו העיר פותחה, הפכה לעיר הבירה של האימפריה ושמה שונה לדהלו-דהלו. מהחפירות הסיקו כי האתר לא היה מיושב לאחר תום שלטונה של האימפריה.
בחאמי התגלו שבעה אזורים בנויים שבהם התגוררה משפחת המלוכה, בנוסף לאזורים פתוחים בעמק שבהם גרו פשוטי העם. השרידים כוללים מתחם מלכותי סגור הנקרא גם מתחם הגבעה שהיה בנוי על אזור מוגבה בהשוואה ליתר המבנים באזור. ממצא נוסף הוא צלב נוצרי שככל הנראה הוצב במקום על ידי מיסיונר. כמו כן, בצד המזרחי של נהר חאמי יש הריסות נוספות. ישנה השערה ולפיה המשטחים הנוספים שימשו כרפת לפרות וכקיר תומך שהיה מקושט בצורת לוח שחמט. בחפירות המאוחרות יותר (2000–2006) נחשף כי כל הקירות בחלק המערבי של מתחם הגבעה היו מקושטים באבנים המסודרות במגוון צורות כגון דמקה.
מראה בחאמי
ז'רנובייץ

| --- | --- |
סמל ז'רנובייץ

כנסייה בז'רנובייץ
 מדינה:  פולין פולין
 פרובינציה:  שלזיה (פרובינציה) שלזיה
 מחוז:  ז'רנובייץ
 אוכלוסייה:  ‏
  ‑ בכפר:  641 (31 במרץ 2021)
 קואורדינטות:  50°29′N 19°51′E﻿ / ﻿50.483°N 19.850°E﻿ / 50.483; 19.850
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רנובייץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'רנובייץ(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהז'רנובייץ(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהז'רנובייץ  he tabBackground:;tabBorder:#aaa;defaultTab:0;
ז'רנובייץ (בפולנית: Żarnowiec) הוא כפר בפרובינציית שלזיה שבפולין, בו התקיימה עד השואה קהילה יהודית גדולה.
גאוגרפיה > מיקום

ז'רנובייץ שוכן בפולין קטן בצפון-מזרח פרובינציית שלזיה, במחוז זוויירצ'ה, על נהר פיליצה, בין הגבעות של רמת קרקוב-צ'נסטוחובה. הוא נמצא במרחק 32 ק"מ מזרחית מזוויירצ'ה, 50 ק"מ מקרקוב ו-67 ק"מ צפונית-מזרחית מהבירה האזורית קטוביצה. על אף היותו חלק מפרובינציית שלזיה, היישוב לא היה מעולם חלק מחבל שלזיה. עד שנת 1975 היה קשור מנהלית לערים קרקוב וקיילצה מפולין קטן.
תולדות היישוב

היישוב ז'רנובייץ נזכר לראשונה בסוף המאה ה-11, ובראשית המאה ה-14 הוענקו לו זכויות עיר בידי קז'ימייז' השלישי, מלך פולין. בארמון בעיר הוגלתה רעיתו השנייה של קז'ימייז', אדליידה מהסן.  בהמשך, היה היישוב לאחד ממרכזי הקלוויניזם בפולין. באמצע המאה ה-17 נהרס היישוב כתוצאה מפלישת האימפריה השוודית.
בשנת 1869, בעקבות השתתפות היישוב במרד ינואר, ביטלו הרוסים את מעמדו העירוני.